CELEX: 32004R1345
Language: el
Date: 2004-07-22 00:00:00
Title: Κανονισμός (ΕΚ) αριθ. 1345/2004 της Επιτροπής, της 22ας Ιουλίου 2004, για την τροποποίηση των στοιχείων των προδιαγραφών μιας ονομασίας που περιλαμβάνεται στο παράρτημα του κανονισμού (ΕΚ) αριθ. 1107/96 σχετικά με την καταχώριση των γεωγραφικών ενδείξεων και των ονομασιών προέλευσης (Scotch Lamb)

23.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 249/14
            
         
      ΚΑΝΟΝΙΣΜΌΣ (ΕΚ) αριθ. 1345/2004 ΤΗΣ ΕΠΙΤΡΟΠΉΣ
   
   της 22ας Ιουλίου 2004
   για την τροποποίηση των στοιχείων των προδιαγραφών μιας ονομασίας που περιλαμβάνεται στο παράρτημα του κανονισμού (ΕΚ) αριθ. 1107/96 σχετικά με την καταχώριση των γεωγραφικών ενδείξεων και των ονομασιών προέλευσης (Scotch Lamb)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 του κανονισμού (ΕΟΚ) αριθ. 2081/92, οι αρχές του Ηνωμένου Βασιλείου ζήτησαν για την ονομασία «Scotch Lamb», που έχει καταχωρισθεί ως προστατευόμενη γεωγραφική ένδειξη από τον κανονισμό (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου (2), την τροποποίηση της περιγραφής και της μεθόδου παραγωγής του προϊόντος.
            
         
               (2)
            
            
               Από την εξέταση της εν λόγω αίτησης τροποποίησης, διαπιστώθηκε ότι πρόκειται για σημαντικές τροποποιήσεις.
            
         
               (3)
            
            
               Σύμφωνα με τη διαδικασία που προβλέπεται στο άρθρο 9 του κανονισμού (ΕΟΚ) αριθ. 2081/92 και εφόσον πρόκειται για σημαντικές τροποποιήσεις, η διαδικασία που προβλέπεται στο άρθρο 6 εφαρμόζεται τηρουμένων των αναλογιών.
            
         
               (4)
            
            
               Διαπιστώθηκε ότι πρόκειται στην περίπτωση αυτή για τροποποιήσεις που είναι σύμφωνες με τον κανονισμό (ΕΟΚ) αριθ. 2081/92. Μετά τη δημοσίευση των εν λόγω τροποποιήσεων στην Επίσημη Εφημερίδα της Ευρωπαϊκής Ένωσης
                   (3), δεν διαβιβάστηκε καμία ένσταση, κατά την έννοια του άρθρου 7 του εν λόγω κανονισμού, στην Επιτροπή.
            
         
               (5)
            
            
               Κατά συνέπεια, οι τροποποιήσεις αυτές πρέπει να καταχωρισθούν και να αποτελέσουν αντικείμενο δημοσίευσης στην Επίσημη Εφημερίδα της Ευρωπαϊκής Ένωσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι τροποποιήσεις που περιλαμβάνονται στο παράρτημα Ι του παρόντος κανονισμού καταχωρούνται και δημοσιεύονται σύμφωνα με το άρθρο 6 παράγραφος 4 του κανονισμού (ΕΟΚ) αριθ. 2081/92.
   Το ενοποιημένο δελτίο που περιλαμβάνει όλα τα βασικά στοιχεία των προδιαγραφών εμφαίνεται στο παράρτημα ΙΙ του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουλίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 148 της 21.6.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 526/2004 (ΕΕ L 85 της 23.3.2004, σ. 3).
   
      (3)  ΕΕ C 99 της 25.4.2003, σ. 3 (Scotch Lamb).
   
      ΠΑΡΑΡΤΗΜΑ I
      
         ΚΑΝΟΝΙΣΜΌΣ (ΕΟΚ) αριθ. 2081/92 ΤΟΥ ΣΥΜΒΟΥΛΊΟΥ
      
      ΤΡΟΠΟΠΟΙΗΣΗ ΤΩΝ ΠΡΟΔΙΑΓΡΑΦΩΝ ΜΙΑΣ ΠΡΟΣΤΑΤΕΥΟΜΕΝΗΣ ΓΕΩΓΡΑΦΙΚΗΣ ΕΝΔΕΙΞΗΣ (άρθρο 9)
      Αριθ. ΕΚ: UK/0275/24.1.1994
      1.   Καταχωρημένη ονομασία: ΠΓΕ Scotch lamb
      2.   Τροποποιήσεις που ζητήθηκαν: 
      
                  —
               
               
                  Τίτλοι των προδιαγραφών:
                  
                              
                                 
                           
                           
                              Ονομασία
                           
                        
                              
                                 
                           
                           
                              Περιγραφή
                           
                        
                              
                                 
                           
                           
                              Γεωγραφική περιοχή
                           
                        
                              
                                 
                           
                           
                              Ιστορικό
                           
                        
                              
                                 
                           
                           
                              Μέθοδος παραγωγής
                           
                        
                              
                                 
                           
                           
                              Δεσμός με το γεωγραφικό περιβάλλον
                           
                        
                              
                                 
                           
                           
                              Σήμανση
                           
                        
                              
                                 
                           
                           
                              Εθνικές απαιτήσεις
                           
                        
            
                  —
               
               
                  Τροποποίηση(-εις):
                  Περιγραφή
                  Για να αποδοθεί καλύτερα η σημερινή πρακτική, να ληφθούν υπόψη οι ανησυχίες των καταναλωτών για μεγαλύτερη διαφάνεια και να βελτιωθεί η ποιότητα του Scotch lamb, η παρούσα περιγραφή:
                  
                     «Το προϊόν προέρχεται από αρνιά που έχουν παχυνθεί για ελάχιστη περίοδο δύο μηνών, έχουν σφαγεί και έχουν παρασκευαστεί στην οριοθετημένη ζώνη.»
                  
                  τροποποιείται ως εξής:
                  
                     «Το προϊόν προέρχεται από αρνιά που έχουν γεννηθεί, εκτραφεί καθ’όλη της διάρκεια της ζωής τους, σφαγεί και παρασκευαστεί στην οριοθετημένη γεωγραφική περιοχή. Τα ζώα έχουν παραχθεί και σφαγεί σύμφωνα με συστήματα διασφάλισης της ποιότητας που πληρούν την ευρωπαϊκή προδιαγραφή EN 45011 (οδηγός ISO 65) και έχουν τις ίδιες προδιαγραφές, αξιολογήσεις και συχνότητες αξιολόγησης με αυτές που έχουν καθοριστεί από τον αιτούντα.»
                  
                  Μέθοδος παραγωγής
                  Η τροποποίηση της ανωτέρω περιγραφής καθιστά αναγκαία την τροποποίηση των λεπτομερειών της μεθόδου παραγωγής. Επιπλέον, όταν υποβλήθηκε η αρχική αίτηση, το Scotch lamb δεν πουλιόταν σχεδόν ποτέ κατεψυγμένο. Αν και η πρακτική αυτή δεν έχει ακόμη διαδοθεί, ο αιτών επιθυμεί να διαγραφεί η φράση «το προϊόν μπορεί να πουληθεί μόνον νωπό ή διατηρημένο με απλή ψύξη» για να είναι δυνατή η πώληση του Scotch lamb κατεψυγμένου, εάν το επιθυμεί ο μεταποιητής.
                  Για τον λόγο αυτό η παρούσα περιγραφή:
                  
                     «Τα αρνιά έχουν παχυνθεί στη Σκωτία γα περίοδο όχι μικρότερη των δύο μηνών. Έχουν σφαγεί και παρασκευαστεί σύμφωνα με τις προδιαγραφές. Το προϊόν μπορεί να πουληθεί μόνο νωπό ή διατηρημένο με απλή ψύξη.»
                  
                  τροποποιείται ως εξής:
                  
                     «Τα αρνιά έχουν γεννηθεί και εκτραφεί καθ’όλη τη διάρκεια της ζωής τους στην οριοθετημένη γεωγραφική περιοχή. Τα ζώα έχουν παραχθεί και σφαγεί σύμφωνα με τα συστήματα διασφάλισης της ποιότητας που πληρούν την ευρωπαϊκή προδιαγραφή EN 45011 (οδηγός ISO 65) και έχουν τις ίδιες προδιαγραφές, αξιολογήσεις και συχνότητες αξιολόγησης με αυτές που έχουν καθοριστεί από τον αιτούντα. Έχουν σφαγεί και παρασκευαστεί στην περιοχή αυτή σύμφωνα με τις προδιαγραφές.»
                  
               
            
   
      ΠΑΡΑΡΤΗΜΑ II
      ΕΝΟΠΟΙΗΜΕΝΟ ΔΕΛΤΙΟ
      Κανονισμός (ΕΟΚ) αριθ. 2081/92 του Συμβουλίου
      «SCOTCH LAMB»
      Αριθ. ΕΚ: UK/0275/24.1.1994
      ΠΟΠ ( ) ΠΓΕ (x)
      Το παρόν δελτίο αποτελεί ενημερωτική σύνοψη. Για πληρέστερη ενημέρωση, ειδικότερα οι παραγωγοί των προϊόντων που καλύπτονται από τη σχετική ΠΟΠ ή ΠΓΕ θα πρέπει να συμβουλευθούν την πλήρη έκδοση των προδιαγραφών είτε σε εθνικό επίπεδο, είτε στις υπηρεσίες της Ευρωπαϊκής Επιτροπής (1).
      
         
            1.
            Αρμόδια υπηρεσία του κράτους μέλους
      
      
                  Ονομασία:
               
               
                  Department of Environment, Food and Rural — Affairs Food Chain Marketing and Competitiveness Division
               
            
                  Διεύθυνση:
               
               
                  
                              Room 338
                           
                        
                              Nobel House
                           
                        
                              17 Smith Square
                           
                        
                              London — SW1P 3JR
                           
                        
            
                  Τηλ.
               
               
                  (44-207) 238 66 87
               
            
                  Φαξ
               
               
                  (44-207) 238 57 28
               
            
                  e-mail:
               
               
                  rlf.feedback@defra.gsi.gov.uk
               
            
         
            2.
            Ομάδα
      
      
                  2.1.
               
               
                  
                              
                                 Ονομασία:
                              
                           
                           
                              Quality Meat Scotland
                           
                        
            
                  2.2.
               
               
                  
                              
                                 Διεύθυνση:
                              
                           
                           
                              
                                          Rural Centre
                                       
                                    
                                          West Mains
                                       
                                    
                                          Ingliston
                                       
                                    
                                          Newbridge
                                       
                                    
                                          Midlothian — EH28 8NZ
                                       
                                    
                        
                              Τηλ.
                           
                           
                              (44-131) 472 40 40
                           
                        
                              Φαξ
                           
                           
                              (44-131) 472 40 38
                           
                        
                              e-mail:
                           
                           
                              info@qmscotland.co.uk
                           
                        
            
                  2.3.
               
               
                  
                     Σύνθεση παραγωγοί (6 633), μεταποιητές (32), άλλοι (310)
               
            
         
            3.
            Τύπος του προϊόντος: κλάση 1.1 — Κρέας (και παραπροϊόντα σφαγίων) νωπά
      
         
            4.
            Περιγραφή των προδιαγραφών (σύνοψη των όρων του άρθρου 4 παράγραφος 2)
      4.1.   Ονομασία: «Scotch Lamb»
      4.2.   Περιγραφή Το προϊόν προέρχεται από αρνιά που έχουν γεννηθεί, εκτραφεί καθ’όλη της διάρκεια της ζωής τους, σφαγεί και παρασκευαστεί στην οριοθετημένη γεωγραφική περιοχή. Τα ζώα έχουν παραχθεί και σφαγεί σύμφωνα με συστήματα διασφάλισης της ποιότητας που πληρούν την ευρωπαϊκή προδιαγραφή EN 45011 (οδηγός ISO 65) και έχουν τις ίδιες προδιαγραφές, αξιολογήσεις και συχνότητες αξιολόγησης με αυτές που έχουν καθοριστεί από τον αιτούντα.
      4.3.   Γεωγραφική περιοχή Η περιοχή είναι αυτή της ηπειρωτικής Σκωτίας, συμπεριλαμβανομένων των νησιών κατά μήκος της δυτικής ακτής, Orkney και Shetland.
      4.4.   Απόδειξη προέλευσης Από τον 19ο αιώνα, το Scotch Lamb φημίζεται για την υψηλή ποιότητά του λόγω των παραδοσιακών συστημάτων διατροφής που χρησιμοποιούνται. Απέκτησε μεγάλη φήμη στην αγορά κρέατος στο Ηνωμένο Βασίλειο και πέρα από αυτό.
      4.5.   Μέθοδος παραγωγής Τα αρνιά έχουν γεννηθεί και εκτραφεί καθ’όλη τη διάρκεια της ζωής τους στην οριοθετημένη γεωγραφική περιοχή. Τα ζώα έχουν παραχθεί και σφαγεί σύμφωνα με τα συστήματα διασφάλισης της ποιότητας που πληρούν την ευρωπαϊκή προδιαγραφή EN 45011 (οδηγός ISO 65) και έχουν τις ίδιες προδιαγραφές, αξιολογήσεις και συχνότητες αξιολόγησης με αυτές που έχουν καθοριστεί από τον αιτούντα. Έχουν σφαγεί και παρασκευαστεί στην περιοχή αυτή σύμφωνα με τις προδιαγραφές.
      4.6.   Δεσμός Η ποιότητα και τα ιδιαίτερα χαρακτηριστικά του Scotch Lamb προκύπτουν από την εκτατική βόσκηση στα χαρακτηριστικά λιβάδια της Σκωτίας.
      4.7.   Οργανισμός επιθεώρησης
      
      
                  Ονομασία:
               
               
                  Scottish Food Quality Certification
               
            
                  Διεύθυνση:
               
               
                  
                              Royal Highland Centre
                           
                        
                              10th Avenue
                           
                        
                              Ingliston
                           
                        
                              Edinburgh — EH28 8NF
                           
                        
            
                  Τηλ.
               
               
                  (44-131) 335 66 15
               
            
                  Φαξ
               
               
                  (44-131) 335 66 01
               
            
                  e-mail:
               
               
                  enquiries@sfqc.co.uk
               
            4.8.   Σήμανση: ΠΓΕ
      4.9.   Εθνικές απαιτήσεις: —
      
         (1)  Ευρωπαϊκή Επιτροπή — Γενική Διεύθυνση Γεωργίας — Διεύθυνση «Πολιτική ποιότητας των γεωργικών προϊόντων» — B-1049 Βρυξέλλες.